OpenLLM-France/wikimedia huggingface dataset:
# Apogon novaeguineae

Apogon novaeguineae és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 4,2 cm de longitud total.

## Distribució geogràfica

Es troba a Papua Nova Guinea.

## Referències

* ↑ AQUATAB.NET
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Valenciennes, A. 1832. Descriptions de plusieurs espèces nouvelles de poissons du genre Apogon. Nouv. Ann. Mus. Hist. Nat. (Paris) v. 1: 51-60, Pl. 4.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Apogon ocellicaudus

Apogon ocellicaudus és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a l'oest del Pacífic i a l'Índic.

## Referències

* ↑ AQUATAB.NET
* 1 2 FishBase (anglès)

## Bibliografia

* Allen, G. R., R. H. Kuiter & J. E. Randall. 1994. Descriptions of five new species of cardinalfishes (Apogonidae: Apogon) from Maumere Bay, Flores, Indonesia and surrounding regions. Rev. Fr. Aquariol. v. 21 (núms. 1-2): 27-38.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Arcadio Julio López

Arcadio Julio López (15 de setembre de 1910 - ?) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1934.

## Referències

* ↑ "Deceased" on footballzz.com
* ↑ «1934 FIFA World Cup Italy». Arxivat de l'original el 2011-09-19. [Consulta: 27 febrer 2018].
* ↑ «FIFA profile». Arxivat de l'original el 2015-02-11. [Consulta: 27 febrer 2018].
# Arcadio Tudela y Martínez

Arcadio Tudela Martínez (Benigànim, 1840 - 1885) fou un terratinent i polític valencià, diputat a les Corts Espanyoles durant la restauració borbònica

## Biografia

La seva família tenia grans propietats i ell començà treballant com a secretari de l'ajuntament de Benigànim. El 1867 es traslladà a València, on treballà com a administrador dels béns de la marquesa de Malferit. Durant el sexenni democràtic apostà per la restauració borbònica, després del cop d'estat d'Arsenio Martínez-Campos Antón fou nomenat regidor de l'ajuntament de València i fins i tot alcalde accidental. Membre del Partit Conservador, fou elegit diputat pel districte de Serrans a les eleccions generals espanyoles de 1876, tot derrotant-hi Emilio Castelar y Ripoll. i pel de València a les de 1879. A les eleccions generals espanyoles de 1884 fou elegit diputat pel districte d'Albaida en substitució de Luis Mayans y Enríquez de Navarra, però l'any següent va patir un atac cerebral que l'obligà a retirar-se de la política, i morí poc després.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.554. ISBN 9788495484802.
* Fitxa del Congrés dels Diputats (castellà)
# Army of Two

«Army of Two» té aquests significats:
* Art: una cançó del grup de música anglès de pop-rock, anomenat Dum Dums. Vegeu Army of Two (cançó).
* Entreteniment: un videojoc d'Electronic Arts. Vegeu Army of Two (videojoc).
# Atanasi III d'Alexandria

Atanasi III d'Alexandria va ser patriarca Ortodox d'Alexandria de l'any 1276 al 1316.
Era monjo en un monestir del Mont Sinaí. Quan va morir Nicolau II va ser nomenat patriarca, i va buscar refugi a Constantinoble fugint de les persecucions dels àrabs. Era encara allà quan es va dur a terme l'entronització com a patriarca de Constantinoble de Joan XI Vec (Βέκκος) al lloc de Josep Galesiotes, oposat a la política religiosa de l'emperador Miquel VIII Paleòleg (1261-1282), que treballava per unificar les esglésies catòlica i ortodoxa. Atanasi va refusar la unió de les dues esglésies. L'any 1282 va presidir el Sínode que va deposar Joan XI Vec a petició del nou emperador Andrònic II Paleòleg que va restaurar Josep, ja molt vell i moribund. L'any 1308 l'emperador el va expulsar de Constantinoble i va viatjar per Grècia fins que va tornar a un monestir de Creta que pertanyia al Mont Sinaí, on va morir en una data indeterminada.

## Referències

* ↑ «Athanasiua III (1276-1316)». Previous patriarchs. Patriarchate of Alexandria. [Consulta: 17 setembre 2023].
* ↑ Padri Benedettini della Congregazione di S.Mauro in Francia. L'arte di verificare le date dei fatti storici, delle inscrizioni, delle cronache e di altri antichi monumenti dal principio dell'era cristiana sino all'anno 1770, vol. 2. Venècia: Dalla Tip. di Giuseppe Gattei, 1839, p. 492-493.
# Atanasi d'Atos

* Per a altres significats, vegeu «Atanasi».
Atanasi d'Atos, de Trebisonda o l'Atonita (Trebisonda, Turquia, ca. 920 - Kariés, Mont Atos, Grècia, 5 de juny de 1003) va ser un monjo basilià, fundador de la República Monàstica del Mont Atos i una de les figures fonamentals del monaquisme oriental. És venerat com a sant en les esglésies ortodoxes.

## Biografia

Nascut a Trebisonda amb el nom d'Abraham (Abraamios), en una família de l'aristocràcia romana d'Orient originària d'Antioquia de l'Orontes. Orfe de jove, va ésser educat per un parent de la seva mare, personatge també important a la ciutat, que l'envià a Constantinoble a estudiar. Professor a la capital, hi va conèixer Miquel Maleinos, hegúmen (abat) d'un monestir al mont Kyminas de Bitínia. Arran d'aquesta trobada, la vocació monàstica va néixer al jove i va retirar-se al monestir de Miquel, prenent el nom de religió d'Atanasi. Al monestir conegué Nicèfor II, futur emperador romà d'Orient.
Volia fer vida eremítica i volgué aïllar-se del tot, només amb dos llibres i la caputxa de monjo com a béns. Es refugià al mont Atos, al nord de Grècia, on hi havia ja molts eremites. Nicèfor II l'hi trobà en 960 i el va convèncer que l'acompanyés a la campanya de Creta, que volia foragitar-ne els musulmans. Així ho va fer i en record de la victòria, l'emperador donà a Atanasi mitjans per construir una església dedicada a la Mare de Déu a l'Atos.
Començada el 962, és l'església del Protaton de Kariés. L'any següent, va fundar-hi el Monestir de la Gran Laura (literalment, "gran monestir"), on encara avui viuen monjos eremites i dedicada ara a Sant Atanasi, el fundador, que hi jeu sebollit. Al monestir ingressaren diversos skita (eremites que passaven a viure en comunitat, de tipus semieremític). Aquest nou tipus de vida, en el qual els eremites feien algunes activitats en comunitat i vivien agrupats, va ésser polèmic entre els ermitans de la muntanya i Atanasi marxà a Xipre durant un temps, fugint del conflicte. Una visió el va fer tornar-hi i esdevingué abat de la Gran Lavra, on escrigué el típicon o regla de vida monàstica, basada en les dels monjos Teodor Estudita i Basili el Gran.
L'emperador Joan I Tsimiscés, assabentat de la polèmica aixecada, hi envià l'inspector Eutimi, que aprovà la reforma d'Atanasi, que fou confirmada per l'emperador el 971. Amb el suport de la cort, Atanasi continuà construint monestirs, treballant-hi físicament com a manobre i fuster. Amb altres cinc monjos, morí quan la coberta d'una església que estaven construint s'esfondrà sobre seu, el 5 de juny de 1003.

## Referències

* ↑ Masoliver, Alejandro. Història del monaquisme cristià. Publicacions de l'Abadia de Montserrat, 1981, p. 98-99. ISBN 9788472023987 [Consulta: 25 agost 2020].

## Bibliografia

* Attwater, Donald; Catherine Rachel John. The Penguin Dictionary of Saints. 3rd edition. Nova York: Penguin Books, 1993. ISBN 0-140-51312-4.
* Vida del sant Arxivat 2006-02-06 a Wayback Machine.
# Arpillera

Arpillera o xarpellera (antigament també serpellera) és el nom amb què es coneix a la peça tèxtil gruixuda i aspra, amb lligat de plana i d'ordit molt clar, fabricada amb diversos tipus d'estopa (per exemple, de cànem o de jute), que sol utilitzar com a element cobertor, i en la fabricació de sacs i peces d'embalatge. Durant el procés de fabricació, se submergeix en querosè per a apartar-ne tota sort de bestioles com ara els cucs.

## Usos

S'usa en tapisseria, decoració i art, i per embolicar paquets o peces per la seva protecció durant el transport. Sobre la seva superfície poden realitzar treballs d'artesania, brodat i pintura. L'artista catalana Magda Bolumar, per exemple, és coneguda especialment per la seva producció sobre xarpellera, creant pintures que s'anomenen, lògicament, Xarpelleres (amb pintura, trenat, tallats, estripats, etc).

## Vegeu també

* Bossa
* Farcell
* Magda Bolumar

## Referències

* 1 2 «xarpellera». Diccionari de la llengua catalana de l'IEC. Institut d'Estudis Catalans.
* 1 2 Alcover, Antoni M.; Moll, Francesc de B. «xarpellera». A: Diccionari català-valencià-balear. Palma: Moll, 1930-1962. ISBN 8427300255.
* ↑ «Arpillera». Gran Enciclopèdia Catalana. Barcelona: Grup Enciclopèdia Catalana.
* ↑ «arpillera». Diccionari de la llengua catalana. IEC. [Consulta: 13 juliol 2020].
* 1 2 «arpillera» Diccionari Normatiu Valencià. Acadèmia Valenciana de la Llengua.
* 1 2 «xarpellera». Gran Diccionari de la Llengua Catalana. Barcelona: Grup Enciclopèdia Catalana.
* ↑ Diccionario de Arte I (en castellà). Barcelona: Spes Editorial SL (RBA), 2003, p.37. ISBN 84-8332-390-7 [Consulta: 9 novembre 2014].
# Atmautluak

Atmautluak és una concentració de població designada pel cens dels Estats Units a l'estat d'Alaska. Segons el cens del 2000 tenia 294 habitants.

## Demografia

Segons el cens del 2000, Atmautluak tenia 294 habitants, 60 habitatges, i 54 famílies La densitat de població era de 177,4 habitants/km².
Dels 60 habitatges en un 58,3% hi vivien nens de menys de 18 anys, en un 66,7% hi vivien parelles casades, en un 11,7% dones solteres, i en un 10% no eren unitats familiars. En el 8,3% dels habitatges hi vivien persones soles l'1,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,9 i el nombre mitjà de persones que vivien en cada família era de 5,22.
Per edats la població es repartia de la següent manera: un 33,3% tenia menys de 18 anys, un 18,4% entre 18 i 24, un 25,2% entre 25 i 44, un 17,7% de 45 a 60 i un 5,4% 65 anys o més.
L'edat mediana era de 24 anys. Per cada 100 dones hi havia 102,8 homes. Per cada 100 dones de 18 o més anys hi havia 120,2 homes.
La renda mediana per habitatge era de 37.917 $ i la renda mediana per família de 39.583 $. Els homes tenien una renda mediana de 20.625 $ mentre que les dones 8.750 $. La renda per capita de la població era de 8.501 $. Aproximadament el 31,6% de les famílies i el 30,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Atmautluak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 15 juliol 2010].
* ↑ «Geographic Comparison Table- Atmautluak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].
# Atman

L'atman (en sànscrit: आत्मन् ātman o ātma) és un concepte de l'àmbit hindú que fa referència a l'ànima o al principi de vida dels éssers vius. La teologia hindú empra el terme per a expressar l'ànima individual com a individuació de l'únic absolut o braman, de què en resta separada mentre no obté el mokxa (alliberament del cicle de reencarnacions). Tot i així, al llarg del temps i segons les escoles de pensament, aquest concepte ha estat matisat de diverses maneres.

## Referències

* ↑ «Atman». Gran Enciclopèdia Catalana. Barcelona: Grup Enciclopèdia Catalana.
# Atriftaloide

Una atriftaloide, és un tipus de corba sèxtica plana. Ve donada per l'equació
    $x^{4}(x^{2}+y^{2})-(ax^{2}-b)^{2}=0\,$
on a, i b són nombres positius.

## Referències

Weisstein, Eric W., «Atriphtaloid» a MathWorld (en anglès).

## Enllaços externs

* Atriphtaloid (plane curve) a WolframAlpha (anglès)
# Azuelo

Azuelo és un municipi de Navarra, a la comarca d'Estella Occidental, dins la merindad d'Estella. Limita al sud amb Aras i Bargota, a l'oest amb Aguilar de Codés, a l'est amb Torralba del Río i al nord amb Kanpezu.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 63 | 60 | 55 | 55 | 52 | 53 | 50 | 46 | 43 | 42 | 51 |
| Fonts: Azuelo i Institut d'Estadística de Navarra |||||||||||
# Aydın Büyükşehir Belediyespor (voleibol femení)

Aydın Büyükşehir Belediyespor és l'equip de voleibol femení de l'Aydın Büyükşehir Belediyespor, i és una de les més destacades d'aquest club poliesportiu turc.

## Palmarès femení

* CEV Challenge Cup
** Finalistes (1): 2018-19

## Referències

* ↑ «Volleyball: Turkey’s Aydin to face Italy in CEV final» (en anglès). Anadolu Agency, 26-03-2019. [Consulta: 16 desembre 2021].
* ↑ «Italy's Saugella wins CEV Volleyball Challenge Cup» (en anglès). Anadolu Agency, 28-03-2019. [Consulta: 16 desembre 2021].

## Enllaços externs

* Aydın Büyükşehir Belediyespor - Lloc web oficial
# Aydınspor

Aydın Spor Kulübü (turc per Club Esportiu d'Aydın), més conegut com a Aydınspor, és un club esportiu turc de la ciutat d'Aydın. Establerta a 1966, amb la unió de quatre clubs amateurs, després del boom del futbol professional a Turquia, iniciat l'any anterior per Hasan Polatkan, President de la Federació de Futbol de Turquia llavors, Aydınspor va fer una destacada presència en varies lligues de futbol turc durant dècades. Entre 1991-93 va jugar dues temporades a la Lliga Nacional turca, avui anomenada Süper Lig, on en l'any de la seva primera aparició, 1991-92 termina al 5è lloc. En el seu primer partit de la Lliga, i contra Fenerbahçe S.K., vàries vegades campions de Turquia, li guanya 6-1 en Kadıköy, a casa de l'equip d'Istanbul. El 1993 inicia el seu descens, primerament a la Segona Lliga i el 2005-2006 a la Tercera, fins al 2017 quan va caure de la Lliga Tercera a lligues regionals de amateurs. En el mes de juliol de 2020 la directiva d'Aydınspor va fer una crida al poble de la ciutat per a donar tot el seu suport al club, amb el fi de retornar a les lligues professionals de futbol.
Aydınspor utilitza els colors blanc i negre i l'Estadi Adnan Menderes. El seu nome entre els partidaris del club es Zeybekler (Els Zeybeks), pseudonim que es fa servir també l'Aydınspor 1923, altre equip de futbol de la mateixa ciutat de l'Egeu, que es va fundar l'any 2010 com una alternativa professional a Aydınspor ante el seu descens.

## Referències

* ↑ «AYDINSPOR - Kulüp Bilgileri TFF». Türkiye Futbol Federasyonu. [Consulta: 28 desembre 2020].
* ↑ «Aydınspor 53 yaşında!» (en turc). Ses Gazetesi. [Consulta: 29 desembre 2020].
* ↑ «Aydınspor tarihi Fenerbahçe galibiyetini 30’uncu yıl dönümünde andı» (en turc). Hürriyet. [Consulta: 29 desembre 2020].
* ↑ «Aydınspor amatör kümeye düştü» (en turc). Spor Arena, Hürriyet. [Consulta: 28 desembre 2020].
* ↑ «Aydınspor’dan Aydınlılara çağrı» (en turc). Aydın Hedef, 21-07-2020. [Consulta: 28 desembre 2020].
* ↑ «'Aydınspor Tarihi'» (en turc). Ses Gazetesi. [Consulta: 28 desembre 2020].
* ↑ «Zeybekler Efeler'e karşı» (en turc). Ses Gazetesi. [Consulta: 29 desembre 2020].

## Vegeu també

* Aydın Büyükşehir Belediyespor
# Arxiu Nacional Eslovac

L'Arxiu Nacional Eslovac (en eslovac: Slovenský Národný Archiv, anteriorment «Arxiu Central de l'Estat») és l'arxiu públic més gran d'Eslovàquia. Va ser creat el 1928. Són sota l'autoritat del Ministeri de l'Interior. La seva missió és de conservació i recuperació dels arxius científics. També és el principal centre de formació en aquesta especialitat a Eslovàquia.
Amb seu a Bratislava, l'arquitecte de l'edifici va ser Vladimir Dedeček.

## Referències

* 1 2 Németh, Jana. «Vladimír Dedeček – architekt, ktorý sa nebál radikálnych riešení». Denník N, 07-01-2016. [Consulta: 14 desembre 2016].
* ↑ «Slovenský národný archív». Ministerstvo vnútra Slovenskej republiky. [Consulta: 14 desembre 2016].
# Arxiu Municipal de Xàtiva

L'Arxiu Municipal de Xàtiva (AXM) és un arxiu de Xàtiva amb un fons va d'ençà el segle xiv fins a l'actualitat amb 5.900 caixes de documents i una biblioteca sobre història local i arxivística. Està ubicat a l'Antic convent de la Trinitat.

## Història

El 2017 va rebre una donació de documents relacionats amb el filantrop italià Attilio Bruschetti. La donació inclou un quadre del nomenament de Bruschetti com a fill adoptiu de Xàtiva del 1925, un llibre amb partitures manuscrites i una col·lecció de 16 llibres relacionats amb la història municipal.
Des del 1996 al 2019 les dependències de l'arxiu van acollir l'arxiu històric de protocols del Districte Notarial de Xàtiva (DNX). El 2019 es van traslladar a un local del número 2 de l'Avinguda Ausiàs March. Els motius del trasllat van ser requisits tècnics i legals, fonamentalment d'espai. També es va argumentar que amb la jubilació de l'antic notari-arxiver, el DNX havia hagut d'assumir gairebé un miler de volums, el que va agreuxar el problema d'espai i les condicions per complir la legislació.
Va incorporar 603 documents digitals sobre arquitectura i urbanisme de l'arquitecte Pablo Camarasa el 2019. Aquests documents es divideixen en sis categories que són l'arquitectura civil de caràcter local, arquitectura religiosa local, arquitectura militar provincial, arquitectura hidràulica autonòmica, urbanisme local i documentació digitalitzada local. També incorpora documents sense classificar que tenen a veure amb les Actes de Policia Urbana.

## Algunes exposicions

El 2015 l'arxiu va exposar donacions que durant 25 anys havien cedit més de cent persones de la ciutat que daten d'entre el segle xvii i el XX. Hi havia gravats, dibuixos, manuscrits, quadres, una vidriera de l'antic hotel Españoleto o un casc de l'exèrcit republicà.
El 2019 va acollir l'exposició Documenta Xàtiva: els tresors de l'Arxiu Municipal de Xàtiva, on es van mostrar alguns dels documents històrics més rellevants de l'arxiu com el Llibre de Privilegis de la Ciutat i Regne de València.

## Referències

* 1 2 «Xàtiva exposa els 'tresors' del seu arxiu municipal». Levante, 11-06-2019. [Consulta: 5 juny 2020].
* ↑ Cuquerella, Toni. «L'Arxiu Municipal de Xàtiva rep una donació de materials relacionats amb Attilio Bruschetti» (en castellà). Arxivat de l'original el 2020-06-05. [Consulta: 5 juny 2020].
* ↑ diaridigital. «L'Arxiu Municipal de Xàtiva es trasllada a unes noves dependències» (en castellà), 28-03-2019. [Consulta: 5 juny 2020].
* ↑ «L'arquitecte Pablo Camarasa dona 603 documents a l'Arxiu Municipal de Xàtiva». [Consulta: 5 juny 2020].
* ↑ «Muestra con documentos donados al archivo de Xàtiva» (en castellà), 14-04-2015. [Consulta: 5 juny 2020].
# Ratpenat de dits llargs del Mont Nimba

El ratpenat de dits llargs del Mont Nimba (Miniopterus nimba) és una espècie de ratpenat de dits llargs. Viu a Guinea i Libèria. El seu hàbitat natural són les coves situades en boscos, on viu a altituds d'entre 720 i 970 msnm, tot i que baixa fins a 500 msnm per cercar aliment. És força gros en comparació amb altres espècies del mateix gènere. Té el pelatge de color xocolata fosc a la part superior i una mica més pàl·lid a la inferior. El seu nom específic, nimbae, significa 'del Nimba' en llatí.

## Referències

* ↑ Monadjem, Ara; Shapiro, Julie T.; Richards, Leigh R.; Karabulut, Hatice; Crawley, Wing; Nielsen, Ida Broman; Hansen, Anders; Bohmann, Kristine; Mourier, Tobias «Systematics of West African Miniopterus with the Description of a New Species» (en anglès). Acta Chiropterologica, 21, 2, 2020, pàg. 237. DOI: 10.3161/15081109ACC2019.21.2.001. ISSN: 1508-1109.
# Nans Peters

Nans Peters (Grenoble, 12 de març de 1994) és un ciclista francès, professional des del 2017, quan fitxà per l'equip AG2R La Mondiale. En el seu palmarès destaca una victòria d'etapa al Giro d'Itàlia de 2019 i una altra al Tour de França de 2020.

## Palmarès

* 2019
** Vencedor d'una etapa al Giro d'Itàlia
* 2020
** Vencedor d'una etapa al Tour de França
* 2023
** 1r al Trofeu Laigueglia

### Resultats a la Volta a Espanya

* 2018. 72è de la classificació general
* 2020. 36è de la classificació general
* 2022. 61è de la classificació general

### Resultats al Giro d'Itàlia

* 2019. 61è de la classificació general. Vencedor d'una etapa
* 2022. 58è de la classificació general

### Resultats al Tour de França

* 2020. 65è de la classificació general. Vencedor d'una etapa
* 2021. Abandona (9a etapa)
* 2023. 73è de la classificació general

## Referències

* ↑ «Peters se estrena en Anterselva, donde Carapaz araña segundos de oro». El Mundo Deportivo, 29-05-2019 [Consulta: 8 juliol 2019].
* ↑ «Victoria de Peters y gran exhibición de Pogacar en los Pirineos» (en castellà), 05-09-2020. [Consulta: 10 setembre 2020].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com